Diari Oficial de la Generalitat Valenciana


Sumari del DOGV 3983, del 20-04-2001 (2001/2837)

Informació pública de la ratificació del Decret de l'Alcaldia 213/2000, de 27 d'octubre, sobre la modificació del Pla General i selecció de la urbanitzadora del sector 2 de Paiporta.
--------------------------------------------------------------------------------------------------------------------------------------------------------------------------------------

### Dades del document

Número de DOGV
:   3983

Data del DOGV
:   20-04-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/2837


Organisme emissor
:   Ajuntament de Paiporta

Tipus de document
:   Anunci

Informació pública de la ratificació del Decret de l'Alcaldia 213/2000, de 27 d'octubre, sobre la modificació del Pla General i selecció de la urbanitzadora del sector 2 de Paiporta. [2001/A2837]
  
El Ple de l'Ajuntament, en la sessió del dia 8 de març de 2001, va adoptar l'acord, que té la part dispositiva amb el següent tenor literal:
  
Primer. Ratificar el Decret de l'Alcaldia Presidència número 213/2000, de 27 d'octubre.
  
Segon. Aprovar provisionalment la modificació del Pla General respecte del sector 2 del sòl urbanitzable residencial, sent necessari suprimir la rotonda prevista a la intersecció de Jaume I i el vial que discorre de nord a sud del sector, ja que és incompatible funcionalment amb la solució ja programada de l'àmbit de la unitat d'actuació número 16; i sol·licitar els informes preceptius a les conselleries de Sanitat i Educació i trametre aquest expedient a la Conselleria d'Obres Públiques i Urbanisme per a la seua aprovació definitiva.
  
Tercer. Aprovar la programació dels terrenys inclosos en el sector 2 del sòl urbanitzable d'ús residencial, d'acord amb l'alternativa tècnica esmenada per l'Agrupació d'Interés Urbanístic de Paiporta, sector 2, i en conseqüència:
  
a) Aprovar provisionalment el pla parcial presentat fins que s'obtinga la cèdula d'urbanització.
  
b) Determinar que el projecte d'urbanització presentat té caràcter d'avantprojecte; i caldrà presentar un projecte tècnic que arreplega les esmenes que determinen els informes tècnics que figuren en l'expedient.
  
Quart. Seleccionar com a agent urbanitzador del sector 2 del sòl urbanitzable d'ús residencial l'Agrupació d'Interés Urbanístic de Paiporta, sector2, la qual haurà de comprometre's a:
  
a) Justificació mitjançant un estudi economicofinancer de les despeses generals i indirectes de l'urbanitzador.
  
b) No gravar cap recàrrec addicional als propietaris que opten per pagar en metàl·lic.
  
c) Garantir les obligacions que es deriven del programa mitjançant la prestació d'una garantia, en qualsevol de les formes establides en l'article 36 de la Llei de Contractes de les Administracions Públiques, per l'import de 16.176.764 pessetes, equivalent al 7% del cost d'urbanització.
  
d) Urbanitzar la zona verda ZV-5, pertanyents a la xarxa primària.
  
Cinqué. Determinar que la programació i adjudicació del programa s'entendran provisionals i condicionats a l'aprovació definitiva de la modificació del pla respecte del sector 2, així com a l'obtenció de la cèdula d'urbanització. De la mateixa manera s'entendrà l'aprovació del pla parcial.
  
Sisé. Desestimar l'al·legació presentada per la mercantil Paiporta Urbanitzadora, SL, al Decret de l'Alcaldia Presidència número 213, de 27 d'octubre de 2000, perquè aquesta no té fonaments legals que desvirtuen el que disposa la resolució al·legada, ja que aquesta mercantil podria haver presentat les esmenes a la seua proposta de programa d'acord amb les bases dictada per l'Ajuntament en el Ple de data 13 de gener de 2000, igual que l'Agrupació d'Interés Urbanístic; tot això sense entrar a conéixer sobre el dret de subrogació, ni el de reemborsament.
  
Seté. Notificar aquest acord a totes les persones interessades que hi haja en l'expedient i publicar-lo en un diari d'informació general editat a la nostra Comunitat, en el Diari Oficial de la Generalitat Valenciana i en el Butlletí Oficial de la Província de València.
  
Vuité. Continuar en l'expedient el procediment i tràmits establits en l'ordenament jurídic vigent.
  
Aquesta publicació val, així mateix, a l'efecte del que regula l'article 58.4 de la Llei 30/1992, de Règim Jurídic de les Administracions Públiques i del Procediment Administratiu Comú.
  
Contra aquest acord, que posa fi a la via administrativa, es podrà interposar, bé amb caràcter potestatiu, un recurs de reposició davant de l'òrgan que ha dictat aquesta resolució en el termini d'un mes, comptador des de l'endemà de la notificació, o bé un recurs davant de l'òrgan jurisdiccional competent del contenciós administratiu del Tribunal Superior de Justícia de la Comunitat Valenciana, en el termini de dos mesos, comptadors des de l'endemà de la notificació d'aquesta. Això d'acord amb el que disposen els articles 8 i següents de la Llei 29/1998, de 13 de juliol, Reguladora de la Jurisdicció Contenciosa Administratiu, i la Llei 4/1999, de 13 de gener, que modifica la Llei de Règim Jurídic de les Administracions Públiques i del Procediment Administratiu Comú, i la resta de normativa aplicable, en matèria d'impugnació dels actes i resolucions de les entitats locals.
  
Tot això, sense perjudici que es puga exercir qualsevol recurs que s'estime oportú.